Virallinen lehti nro C 033 , 03/02/1997 s. 0121



Ehdotus neuvoston asetukseksi metsäpalojen torjunnasta yhteisössä annetun asetuksen (ETY) N:o 2158/92 muuttamisesta (KOM(96)0341 - C4-0477/96 - 96/0186(CNS)) Ehdotus hyväksyttiin seuraavin tarkistuksin: (Tarkistus 9) Johdanto-osan ensimmäinen viite >Alkuperäinen teksti> ottaa huomioon Euroopan yhteisön perustamissopimuksen, ja erityisesti sen 43 artiklan, >EP:n äänestyksessä hyväksytty teksti> ottaa huomioon Euroopan yhteisön perustamissopimuksen ja erityisesti sen 43 artiklan ja 130 s artiklan 1 kohdan, (Tarkistus 10) Johdanto-osan neljäs viite kappale a (uusi) >EP:n äänestyksessä hyväksytty teksti> ottaa huomioon kolmen toimielimen 1 päivänä maaliskuuta 1995 antaman yhteisen julistuksen rahoitusta koskevien säännösten sisällyttämisestä säädöksiin, (Tarkistus 11) Uusi kappale ennen johdanto-osan ensimmäistä kappaletta >EP:n äänestyksessä hyväksytty teksti> koska maatalousväestöllä ja erityisesti Euroopan metsäperinnön tärkeimmillä hoitajilla - metsä- ja karjatilallisilla - sekä erityisesti näiden ammattijärjestöillä on merkittävä rooli, kun laaditaan alueellisia metsäpalojen vastaisia toimintasuunnitelmia, harjoitetaan ehkäisevää metsänhoitoa sekä toteutetaan alustavia torjuntatoimenpiteitä, on tärkeää luoda edellytykset sille, että nämä toimijat voivat tehokkaasti osallistua Euroopan metsien suojeluun tällaisia haitallisia tekijöitä vastaan, (Tarkistus 18) Johdanto-osan kahdeksas kappale a (uusi) >EP:n äänestyksessä hyväksytty teksti> yhteisön rahoituksen ehdoksi on asetettava tulen vahingoittamien alueiden uudelleen metsittäminen, (Tarkistus 12) Johdanto-osan kymmenes kappale >Alkuperäinen teksti> ohjelman jatkamisen toteuttamiseen arvioidaan tarvittavan noin 70 miljoonan ecun määrä, >EP:n äänestyksessä hyväksytty teksti> ehdotetaan lisäksi arviolta 70 miljoonaa ecua rahoitussuositukseksi, joka on osoituksena lainsäätäjän tahdosta ja ei vaikuta perustamissopimuksessa määrättyyn budjettivallan käyttäjän toimivaltaan, ohjelman täytäntöön panemiseksi toisen kauden aikana, (Tarkistus 13) -1 ARTIKLA (uusi) 5 artiklan 3 kohta (asetus (ETY) N:o 2158/92) >EP:n äänestyksessä hyväksytty teksti> - 1 artikla Korvataan asetuksen (ETY) N:o 2158/92 5 artiklan 3 kohta seuraavasti: "3. Yksityiskohtaiset säännöt 2 kohdan soveltamisesta annetaan 9 artiklassa säädettyä menettelyä noudattaen käytettävissä olevien määrärahojen rajoissa. Ne koskevat erityisesti tietojen luonnetta, vertailukelpoisuutta ja kokoamista sekä edellytyksiä saada käyttää kerättyjä tietoja. Euroopan parlamentille tiedotetaan yksityiskohtaisia sääntöjä koskevista päätöksistä.» (Tarkistus 14) -1 ARTIKLA a (uusi) 8 artikla a (uusi) (asetus (ETY) N:o 2158/92) >EP:n äänestyksessä hyväksytty teksti> - 1 a artikla Lisätään 8 artiklan jälkeen uusi artikla seuraavasti: "8 a artikla Komiteaa avustaa neuvoa-antava komitea (päätöksellä 89/367/ETY perustettu metsäalan pysyvä komitea), joka muodostuu jäsenvaltioiden edustajista ja jonka puheenjohtajana on komission edustaja.» (Tarkistus 15) -1 ARTIKLA b (uusi) 9 artiklan 2 ja 3 kohta (asetus (ETY) N:o 2158/86) >EP:n äänestyksessä hyväksytty teksti> - 1 b artikla Korvataan 9 artiklan 2 ja 3 kohta seuraavasti: "2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja asettaa asian kiireellisyyden mukaan, >EP:n äänestyksessä hyväksytty teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. >EP:n äänestyksessä hyväksytty teksti> Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. >EP:n äänestyksessä hyväksytty teksti> Komitean kokoukset ovat julkisia, jollei asiasta tehdä asianmukaisesti perusteltua ja hyvissä ajoin julkistettua päinvastaista päätöstä. Komitea julkaisee esityslistan kaksi viikkoa ennen kokousta. Sen on julkaistava kokousten pöytäkirjat. Sen on laadittava julkinen luettelo jäsenten ilmoittamista taloudellisista eduista.» (Tarkistus 16) 1 ARTIKLA >Alkuperäinen teksti> Korvataan asetuksen (ETY) N:o 2158/92 10 artiklan 1 ja 2 kohta seuraavasti: >EP:n äänestyksessä hyväksytty teksti> Korvataan 10 artikla seuraavasti: >Alkuperäinen teksti> "1. Toiminnan kestoaika on viisi vuotta 1 päivästä tammikuuta 1997 alkaen. >EP:n äänestyksessä hyväksytty teksti> "1. Toiminnan kestoaika on viisi vuotta 1 päivästä tammikuuta 1997 alkaen. >Alkuperäinen teksti> 2. Toiminnan toteuttamiseen tarvitaan yhteisön varoja arviolta 70 miljoonaa ecua jaksoksi 1997 - 2001.» >EP:n äänestyksessä hyväksytty teksti> 2. Lainsäätäjän tahtoa kuvaava rahoitussuositus tämän järjestelmän täytäntöönpanemiseksi on 70 miljoonaa ecua kaudeksi 1997 - 2001. Tämä suositus ei vaikuta perustamissopimuksessa määrättyyn budjettivallan käyttäjän toimivaltaan. Budjettivallan käyttäjä päättää vuosittaisesta rahoituksesta kunakin vuonna käytettävissä olevien määrärahojen mukaisesti ottaen huomioon 21 päivänä joulukuuta 1977 annetun varainhoitoasetuksen 2 artiklassa mainitun moitteettoman varainhoidon periaatteet. 3. Komissio antaa vuoden 1999 loppuun mennessä tiedoksi kertomuksen suunniteltujen toimien vaikutuksista ohjelman täytäntöönpanoon, erityisesti ekologisista, taloudellisista ja sosiaalisista seikoista (laadullinen arviointi) sekä toimien täytäntöönpanon hinta/laatu analyysin tuloksista (määrällinen arviointi).» Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi metsäpalojen torjunnasta yhteisössä annetun asetuksen (ETY) N:o 2158/92 muuttamisesta (KOM(96)0341 - C4-0477/96 - 96/0186(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0341 - 96/0186(CNS)) ((EYVL C 268, 14.9.1996, s. 8)), - neuvoston kuultua sitä EY:n perustamissopimuksen 43 artiklan mukaisesti (C4-0477/96), - katsoo, ettei ehdotettu oikeudellinen perusta ole asianmukainen ja että olisi viitattava myös EY:n perustamissopimuksen 130 s artiklan 1 kohtaan, - ottaa huomioon työjärjestyksensä 58 artiklan, - ottaa huomioon ympäristö-, terveys- ja kuluttajansuojavaliokunnan mietinnön ja budjettivaliokunnan sekä maataloutta ja maaseudun kehittämistä käsittelevän valiokunnan lausunnot (A4-0417/96); 1. Hyväksyy komission ehdotuksen parlamentin tarkistuksin; 2. Kehottaa komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Kehottaa puhemiestään välittämään tämän lausunnon neuvostolle ja komissiolle.